《题便面二首 其一》
明代·孙承恩

寂历青山晚，悠然似古春。溪云生白石，茅屋断红尘。

岚重浑疑雨，山深不遇人。秪应桥下水，照见白纶巾。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。